Географиялык абал

Географиялык абал жер бетиндеги кандайдыр бир пункттун же ареалдын андан тышкары жаткан объект же аймакка карата жайгашуу абалы. Математикада Географиялык абал ошол пункттун же жердин узундугу жана кеңдиги; физикалык географияда алардын физико-географиялык объектиге (тоо, дарыя, көл, деңиз, океан жана башка) карата абалы. Экономикалык жана саясий географияда Географиялык абал өлкөнүн, райондун, кыштактардын жана башка объектилердин башка экономо- географиялык объектилерге (жол катнашы, рынок, чарба борборлору жана башка) жана физико - географиялык объектилерге карата абалын билдирет. Географиялык абал өлкөнүн, райондун, шаардын өнүгүшүнүн зарыл шарттарынын бири. Географиялык абалдын практикалык мааниси түрдүү коомдук-экономикалык формацияда өзгөрүп турат.
Категория:География
 Колдонулган адабияттар 
 “Кыргызстан” улуттук энциклопедиясы: 2-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2007. 808 бет, илл. ISBN 978 9967-14-055 -4